Na temelju članka 14. Zakona o proračunu („Narodne novine“, broj 87/08, 136/12 i 15/15) i članka 51. Statuta Grada Drniša (Službeni vjesnik Šibensko-kninske županije“ br. 15/09, 4/13, 11/13 i 14/13 i „Službeni glasnik grada Drniša“ broj 4/15), Gradsko vijeće Grada Drniša, na 5. sjednici, održanoj 13. prosinca 2017. godine, d o n o s i

ODLUKA O IZMJENAMA I DOPUNAMA ODLUKE

O IZVRŠAVANJU PRORAČUNA GRADA DRNIŠA

ZA 2017. GODINU

Članak 1.

U Odluci o izvršavanju Proračuna Grada Drniša („Službeni glasnik Grada Drniša“ br. 7/16), u članku 35. dodaje se stavak 2. koji glasi:

„Grad Drniš može se kratkoročno zadužiti najduže do 12 mjeseci uz suglasnost Gradskog vijeća za predfinanciranja kapitalnih projekata, bez mogućnosti daljnjeg reprogramiranja ili zatvaranja postojećih obveza po kratkoročnim kreditima ili zajmovima uzimanjem kratkoročnih kredita ili zajmova.“

Članak 2.

Ostale odredbe Odluke o izvršavanju Proračuna Grada Drniša za 2017. godinu ostaju nepromijenjene.

Članak 3.

Ova Odluka o izmjenama i dopunama Odluke o izvršavanju Proračuna Grada Drniša za 2017. godinu stupa na snagu osmog dana od dana objave u »Službenom glasniku Grada Drniša«, a primjenjuje se od 1. siječnja 2017. godine.

KLASA: 400-06/16-60/2

URBROJ: 2182/06-17-24

GRAD DRNIŠ

GRADSKO VIJEĆE

PREDSJEDNIK:

Ante Pleadin