Na temelju članka 35. st. 1. točka 3. Zakona o lokalnoj i područnoj (regionalnoj) samoupravi (“Narodne novine”, broj 33/01, 60/01, 129/05, 109/07, 125/08, 36/09, 150/11, 144/12 i 19/13-pročišćeni tekst, 137/15-ispravak), članka 51. Statuta Grada Drniša („Službeni vjesnik Šibensko-kninske županije“, broj 15/09, 4/13, 11/13 i 14/13 i „Službeni glasnik Grada Drniša“ broj 4/15) Gradsko vijeće Grada Drniša, na svojoj 5. sjednici održanoj 13. prosinca 2017. godine, donosi

**II. IZMJENE I DOPUNE PRAVILNIKA O NAČINU I UVJETIMA**

**PRUŽANJA NOVČANE POTPORE STUDENATIMA GRADA DRNIŠA**

Članak 1.

Članak 6. st. 3. Pravilnika o načinima i uvjetima pružanja novčane potpore studentima Grada Drniša (“Službeni glasnik Grada Drniša”, broj 5/15 i 1/16), mijenja se i glasi:

„Članove komisije sačinjavaju: tri člana iz reda vijećnika Gradskog vijeća, jednoga člana predlaže Gradonačelnik dok je peti član po položaju pročelnik Upravnog odjela za gospodarstvo, financije i društvene djelatnosti“.

Članak 2.

Ove izmjene i dopune Pravilnika o načinu i uvjetima pružanja novčane potpore studentima Grada Drniša, stupaju na snagu osmog dana od dana objave u “Službenom glasniku Grada Drniša”.

**GRAD DRNIŠ**

**GRADSKO VIJEĆE**

PREDSJEDNIK:

Ante Pleadin

KLASA: 403-01/15-10/2

URBROJ: 2182/06-17-32

Drniš, 13. prosinca 2017.godine